بعد يوماين من إدعاء مستخدمة مغربية بأنها تعرضات للسرقة، علنات مصالح الأمن بمدينة “ريجّو إيميليا” أن حادثة السرقة موقعاتش، وكانت غير من وحي الخيال ديال المشتكية، بالتواطئ مع صاحبها الإيطالي، بغرض يسرقو الفلوس ديال مول المحل فين خدامة الي كان طلب منها تحطهم ليه فالبنكة. وكانت عناصر الأمن ف”ريجو إيميليا” دخلات فحالة استنفار، بعدما تلقات شكاية من شابة مغربية فعمرها 22 عام ، وخدامة فمحل ديال الصبابط ، نهار الأحد الي فات، كتدعي فيها أنها تعرضات لعملية سرقة من طرف “رجل أسود” و صحيح، وخدا ليها 4 آلاف أورو كانت ناوية تحطها فالبنكة بناء على طلب الباطرون. ووفق ما أعلن عنو رئيس فرقة الشرطة التي تولات التحري فالحادثة، فإنه على إثر التناقضات المختلفة الي جات فتصريحات المشتكية المغربية، وبالرجوع لتسجيلات كاميرات المراقبة، تبين للمحققين أنها ماتعرضاتش للسرقة والفلوس لي قالت أنها مشات ليها من طرف رجل أسود، هي لي هزاتهم وعطاتهم لصحابها لي ساكنة معاه، وبعد مداهمة الدار لقات عناصر الأمن مبلغ 3800 أورو مخبية فوسادة، وعتارفو الشفارة أنهم صرفو مبلغ 200 أورو . 
مبقاتش الثقة. مغربية شفرات فلوس المحل فين خدامة وبغات تقولب البوليس فالطاليان